kardosdrur/scandi-wiki huggingface dataset:
Ahmed Yasin

Ahmed Yasin Ghani (født 21. april 1991) er en irakisk-svensk fodboldspiller, der spiller på midtbanen for saudiarabiske Al-Kholood og Iraks fodboldlandshold. Han har tidligere spillet for blandet andet flere svenske klubber og danske AGF.

Karriere 
I 2010 forlod Yasin barndomsklubben BK Forward til fordel for Örebro SK.

I efteråret 2012 blev Yasin portrætteret i fodboldmagasinet Offside, hvor læserne kunne følge en uge, der begyndte med en kamp mod GIF Sundsvall i Allsvenskan, der blev efterfulgt af en træningskamp på Swedbank Stadion i Malmø imod Brasilien.

AGF 
Den 29. juni 2015 skrev Yasin en toårig kontrakt med superligaklubben AGF, gældende fra 1. januar 2016.. Den 9. juli 2015 blev Örebro og AGF enige om, at han kunne skifte allerede i sommerens transfervindue.

Han fik sin debut den 19. juli i superligapremieren imod Brøndby IF. Han blev ikke fast mand i startopstillingen i løbet af efteråret, og kort efter nytår 2016 imødekom AGF et ønske fra Yasin om at vende tilbage til Sverige af familiemæssige årsager, og han blev solgt til AIK Fotboll. Han nåede 21 kampe for AGF og scorede et enkelt mål.

AIK Fotboll 
Den 7. januar 2015 blev det offentliggjort, at Ahmed Yasin skiftede til AIK.

International karriere 
Den 24. juni 2012 debuterede Yasin for det irakiske A-landshold i en kamp mod Libanon. Efter denne er det blevet til yderligere syv optrædender for Yasin på landsholdet under ledelse af den brasilianske legende Zico. I alt har han spillet 44 landskampe og scoret seks mål pr. august 2022.

Referencer

Eksterne henvisninger 

 
 Ahmed Yasins spillerprofil  hos agf.dk

Fodboldspillere fra Irak
Fodboldspillere fra Sverige
Fodboldspillere fra Örebro SK
Fodboldspillere fra AGF
Fodboldspillere fra AIK Fotboll
Fodboldspillere fra BK Häcken
Fodboldspillere fra Denizlispor
Akulliit Partiiat

Akulliit Partiiat (dansk: Midterpartiet) var et politisk parti i Grønland, der blev stiftet i 1990 af Nuuks tidligere borgmester Bjarne Kreutzmann og ønskede at repræsentere en midtervej mellem Siumut og Atassut ved at kombinere en liberal  økonomiske politik med ønsket om større uafhængighed i forhold til Danmark. Et stærkt privat erhvervsliv skulle danne grundlag for en fremtidig selvstændighed og bloktilskuddet skulle aftrappes. Partiet vandt to mandater ved landstingsvalget 1991, som det beholdt ved valget i 1995. I 1998 gik partiet reelt i opløsning, og Kreutzmann opstillede ved landstingsvalget i 1999  for Siumut.

Henvisninger

Tidligere politiske partier i Grønland
Etableret i 1990
Issittup Partiia

Issittup Partiia (dansk: Polarpartiet) var et nationalistisk og konservativt parti i Grønland, der blev stiftet og ledet af fiskeskipper Nikolaj Heinrich.

Heinrich blev valgt til landstinget for partiet i 1987 og genvalgt i 1991. Ved valget i 1995 fik partiet imidlertid kun 90 stemmer og opnåede derfor ikke repræsentation, hvorefter det blev nedlagt.

Henvisninger 

Tidligere politiske partier i Grønland
Vestre Ringvej (Viborg)

Vestre Ringvej  er en 2 sporet hovedvej, der går vest om Viborg. Vestre Ringvej indgår i Primærrute 13, Primærrute 16 og Primærrute 26. Ringvejen ligger i forlængelse af Søndre Ringvej, der går sydvest om Viborg.

Den nuværende Vestre Ringvej åbnede for trafik i 1994.

Forløb 
Vestre Ringvej begynder i syd ved den rundkørsel, som forbinder med ringvejen med Søndre Ringvej (Primærrute 13 og 26) og Holstebrovej (Primærrute 16). Herfra fortsætter den mod nord forbi Katmosevej og Vestermarksvej/Lundvej til den rundkørsel, som forbinder ringvejen med Skivevej (Primærrute 26), Løgstørvej (Sekundærrute 533) og Nordre Ringvej (Primærrute 13 og 16).

Historie 

Der har siden slutningen af 1970'erne været udarbejdet en række forslag til omfartsveje ved Viborg. I 1988 opnåedes enighed mellem Viborg Byråd, Viborg Amtsråd og Vejdirektoratet om at etablere et omfartsvejsystem nord, vest og syd om Viborg by, som beskrevet i rapporten »Overordnede veje i Viborg-området« Vejdirektoratet, marts 1988.

Den nuværende Vestre Ringvej blev åbnet for trafik i sommeren 1994. Her åbnede den nordlige delstrækning fra Kirkebækvej til den rundkørsel, som året før var åbnet for trafik i krydset mellem Skivevej, Løgstørvej og Nordre Ringvej. Den sydlige delstrækning fra Holstebrovej til Kirkebækvej var allerede åbnet for trafik allerede i 1979. Dengang indgik den sydlige delstrækning (oprindelig den sydlige del af Agerlandsvej) sammen med nuværende Agerlandsvej i en vestlig omfartsvej mellem Holstebrovej til Vognmagervej.

Kilder 
 

Gader i Viborg
Ringveje i Danmark
Nordre Ringvej (Viborg)

Nordre Ringvej  er en 2 sporet hovedvej, der går nord om Viborg. Nordre Ringvej indgår i Primærrute 13 og Primærrute 16. Ringvejen ligger i forlængelse af Vestre Ringvej, der går vest om Viborg.

Den nuværende Nordre Ringvej blev åbnet for trafik i efteråret 1993, men hovedparten af vejstrækningen er anlagt i etaper mellem 1976 og 1989.

Forløb 
Nordre Ringvej begynder øst for Viborg, ca. 1 km øst for krydset Randersvej/Nordre Ringvej. Herfra fortsætter den mod vest forbi Randersvej, Houlkærvej, Røddingvej, Indre Ringvej/Aalborgvej (Primærrute 13), Agerlandsvej til den rundkørsel, som forbinder ringvejen med Skivevej (Primærrute 26), Løgstørvej (Sekundærrute 533) og Vestre Ringvej (Primærrute 13, 16 og 26).

Historie 
Der har siden slutningen af 1970'erne været udarbejdet en række forslag til omfartsveje ved Viborg. I 1988 opnåedes enighed mellem Viborg Byråd, Viborg Amtsråd og Vejdirektoratet om at etablere et omfartsvejsystem nord, vest og syd om Viborg by, som beskrevet i rapporten »Overordnede veje i Viborg-området« Vejdirektoratet, marts 1988.

Den nuværende Nordre Ringvej blev åbnet for trafik i efteråret 1993. Her åbnede den vestligste delstrækning fra Aalborgvej/Indre Ringvej til den nye rundkørsel, som samtidigt åbnede for trafik mellem Skivevej, Løgstørvej og Nordre Ringvej. Vejstrækningen øst for Aalborgvej/Indre Ringvej åbnede i etaper mellem 1976 og 1989. En delstrækning af den nuværende Nordre Ringvej mellem Houlkærvej og Hedebakken åbnede for trafik i 1976. En delstrækning af den nuværende Nordre Ringvej mellem Houlkærvej og Røddingvej åbnede for trafik i 1980. En delstrækning af den nuværende Nordre Ringvej mellem Røddingvej og Aalborgvej/Indre Ringvej åbnede for trafik i 1984. En delstrækning af den nuværende Nordre Ringvej mellem Hedebakken og østenden af Nordre Ringvej åbnede for trafik i 1989.

Kilder 

Gader i Viborg
Ringveje i Danmark
Mirrie Hill

Mirrie Irma Jaffa (Solomon) Hill (født 1. december 1889 - død 1. maj 1986 i Sydney Australien) var en australsk komponist, pianist og lærer.

Hill studerede tidligt klaver. Hun studerede senere komposition hos bl.a. Alfred Hill, som hun senere blev gift med i 1921. Efter et stipendium studerede hun videre på NSW State Conservatorium of Music, hvor hun senere skulle blive lærer i komposition.

Hill har skrevet en symfoni, orkesterværker, klaverstykker, kammermusik etc.

Udvalgte værker 

 Symfoni "Arnhem Land" (1954) - for orkester
 "3 Aboriginal danse" (1950) - for orkester
 Rapsodi (1914) - for klaver og orkester
 "De grønne baner i Kent" (1959) - for orkester

Kilde 

 om Mirrie Hill på musicweb-international 

Komponister fra Australien
Pianister fra Australien
Lærere
Indre Ringvej (Viborg)

Indre Ringvej  er en 2 sporet omfartsvej, der går igennem Viborg. Vejen er med til at tage nogle af den tunge trafikken der skal ind til Viborg C fra Søndre Ringvej og Nordre Ringvej.

Omfartsvejen blev lavet for at få den tung trafik uden om Viborg Centrum, så byen ikke blev belastet af for meget tung trafik.

Vejen forbinder Søndre Ringvej i syd og med Nordre Ringvej i nord (mod Aalborg og Randers). Vejen har forbindelse til Holstebrovej, hvorfra der er forbindelse til Holstebro og Viborg C samt Viborg N.

Kilder 

Gader i Viborg
Ringveje i Danmark
Abdul Kalam

Avul Pakir Jainulabdeen Abdul Kalam (tamilsk: அவுல் பகீர் ஜைனுலாப்தீன் அப்துல் கலாம், født 15. oktober 1931 i Rameswaram, død 27. juli 2015 i Shillong) var en indisk ingeniør og politiker. Han var Indiens 11. præsident fra 2002 til 2007.

Kalam var muslim og uddannet indenfor luft- og rumfart, hvor han gennem årene havde en række ledende stillinger. Kalam regnes for at have bidraget i væsentlig grad til at Indien blev en kernefysisk supermagt. Han bliver regnet som en af Indiens mest fremragende videnskabsmænd gennem tidende. Gennem årene modtog han en række æresbevisninger. Han nød desuden hele 30 æresdoktorer fra forskellige universiteter og institutioner, og udgav flere bøger.

Kalam blev ramt af en blodprop i hjertet mens han holdt et foredrag om Livable Planet Earth ved Indian Institute of Management Shillong omkring kl. 18.30 lokal tid den 27. juli 2015. Han blev hurtigt kørt til Bethany Hospital i kritisk tilstand, men blev efter flere genoplivningsforsøg blev han erklæret død som følge af hjertestop af lægerne ved sygehuset kl. 19.45 lokal tid.

Referencer 

Indiens præsidenter
Politikere fra Indien
Sulisartut Partiiat

Sulissartut Partîat (; ny grønlandsk retskrivning: Sulisartut Partiiat) var et socialistisk arbejderparti i Grønland, der blev grundlagt i foråret 1979 af en kreds omkring fagforeningslederen Odaq Olsen som den politiske fløj af det største grønlandske fagforbund SIK. SIK havde tidligere støttet Siumut, men det formelle samarbejde mellem dem blev afbrudt i efteråret 1978. De havde dog forsat nære relationer, og Sulissartut var allieret med Siumut i alle politiske hovedspørgsmål.; endvidere støttede partiet Siumut ved valget til Europa-Parlamentet i 1979.

Ved valget i 1979 kom Sulissartut ikke i Landstinget.. Partiet stillede derefter op til folketingsvalget i 1979, men fik kun 1 618 stemmer og intet mandat.

Ved valgene til kommunerådene samme år fik Sulissartut 550 stemmer; 156 i Nuuk, 114 i Ilulissat, 81 i Maniitsoq, 76 i Aasiaat, 60 i Qaqortoq, 33 i Narsaq, 23 i Qasigiannguit og 7 i Uummannaq.

Op til landstingsvalget i 1983 valget blev Sulissartut optaget i Inuit Ataqatigiit.

Valgresultater

Landstinget

Kilder: Election Passport, Parties & Elections

Folketinget

Kilde: Dieter Nohlen & Philip Stöver (2010) Elections in Europe: A data handbook, s. 524

Henvisninger 

Socialistiske partier i Grønland
Etableret i 1979
Tidligere politiske partier i Grønland
Socialdemokratiske partier
Befolkningsudvekslingen i 1923 mellem Grækenland og Tyrkiet

Befolkningsudvekslingen i 1923 mellem Grækenland og Tyrkiet fandt sted efter et forslag fra den græske regering, som organiserede den allerede tidligere fordrivelse: Fordrivelsen ramte de græske ortodokse borgere i Tyrkiet og de muslimske indbyggere i Grækenland. 
Udvekslingen fandt sted efter religiøse kriterier og førte til ophør af de græske bosættelser i Anatolien og en ende for de muslimske menigheder i Grækenland. Tvangsforflyttelsen fandt sted efter den 1. verdenskrig og den følgende græsk-tyrkiske krig.

Efter grækernes nederlag i Anatolien før januar 1923 var allerede det store flertal af muslimske grækere under krigen fordrevet, men de blev alligevel optaget i konventionen. Man regner med at over 900.000 ortodokse flygtninge kom ril Grækenland (derunder 50.000 armeniere) og 400.000 muslimer i Grækenland inklusive øen Kreta emigrerede til Tyrkiet.

Fordrivelsen 
Da den tyrkisken regering under Kemal Atatürk efter den den tyrkiske uafhængighedskrig afviste Sèvres-traktaten, som det Osmanniske Rige havde undertegnet, blev der i  Lausanne på initiativ af Fridtjof Nansen organiseret en fredskonference. Under Lausanner Fredskonferencen blev den 30. Januar 1923 konventionen om "udvekslingen af  græske og tyrkiske indbyggere" undertegnet af den tyrkiske og græske regering. Konventionen gjaldt med tilbagevirkende kraft for alle migratiosbevægelser siden udbruddet af den 1. Balkankrig den 18. oktober 1912. Da udvekslingen trådte i kraft den 1. maj 1923, var den største del af den ortodokse-græske før krigs-befolkning i det ægæiske Tyrkiet allerede fordrevet. 

Grækenlands historie
Tyrkiets historie
Daniel A. Pedersen

Daniel A. Pedersen (født 27. juli 1992) er en dansk professionel fodboldspiller, der er midtbanespiller i Akademisk Boldklub.

Klubkarriere 
Daniel A. Pedersen startede sin fodboldkarriere i Galten FS.

Silkeborg IF 
Han har fået sin spillemæssige opvækst i Silkeborg IF. Pedersen skrev under på sin første fuldtidskontrakt med Silkeborg IF kort før, at han fyldte 19 år. Han debuterede for Silkeborg IF den 21. august 2011 i en kamp mod HB Køge. Ugen efter startede han inde ude mod de forsvarende mestre FC København.

Han scorede sit første mål i Superligaen den 1. april 2012 i en 2-2-kamp ude mod FC Midtjylland. I sin tid i Silkeborg opnåede Pedersen 69 superligakampe.

AGF 
Den 15. januar 2015 blev det offentliggjort, at Pedersen fra sommeren 2015 skiftede til AGF, hvor han skrev under på en treårig kontrakt.

Den officielle debut i Superligaen kom i den første runde den 19. juli 2015, da han startede inde og spillede alle 90 minutter i en 2-1-sejr hjemme over Brøndby IF. Det var starten på en sæson i AGF, hvor han blev fast inventar på holdet, idet han spillede 24 ud af 33 mulige kamp, hvoraf 20 af dem var med fuld spilletid.

Lillestrøm SK 
Den 7. august 2018 skiftede Pedersen til den norske klub Lillestrøm SK. Han skrev under på en kontrakt gældende frem til udgangen af 2019.

Landsholdskarriere 
Han har spillet kampe på de danske U/20- og U/21-landshold.

Referencer

Eksterne henvisninger 
 Profil på agf.dk 
 

Fodboldspillere fra Silkeborg IF
Fodboldspillere fra AGF
Fodboldspillere fra Lillestrøm SK
Offenbüttel

Offenbüttel er en by og kommune i det nordlige Tyskland, beliggende i Amt Mitteldithmarschen i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende i den østlige del af Dithmarschen og grænser mod syd til op Kielerkanalen. Mod øst til Gieselaukanalen.

Nabokommuner 
Nabokommuner er (med uret fra nord) kommunerne Osterrade (i Kreis Dithmarschen), Oldenbüttel og Steenfeld (begge i Kreis Rendsburg-Eckernförde) samt Bunsoh (igen i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
SIK (fagforbund)

Sulinermik Inuussutissarsiuteqartut Kattuffiat (SIK) (dansk: Grønlands Arbejdersammenslutning) er det største grønlandske fagforbund og organiserer ufaglærte og kortuddannede arbejdere.

Historie 
Forbundet er stiftet som Grønlands Arbejdersammenslutning (GAS) i 1956 af 13 lokale arbejderforeninger og den grønlandske sømandsfagforening. Den største forening var Godthåbs Arbejderforening. Kontorist Lars Svendsen blev GAS første formand og den første kollektive overenskomst for Grønland blev underskrevet på kongressen. Den var udarbejdet af De Samvirkende Fagforbunds sekretær Carl P. Jensen. DsF hjalp med finansiering, uddannelse og rådgivning, og GAS kopierede på mange måder den danske fagbevægelse. Efterhåndne aftog den danske indflydelse dog.

Navneskift og forsøg med arbejderparti 
Forud for indførelsen af hjemmestyret besluttede GAS i 1978 at ændre navn til Sulinermik Inuussutissarsiuteqartut Kattuffiat (SIK). Året efter stiftede en kreds omkring SIKs formand Odaq Olsen arbejderpartiet Sulisartut Partiiat, men partiet slog ikke igennem og blev nedlagt i 1982. SIK er formelt uafhængigt af politiske partier, men har reelt nære forbindelser til det socialdemokratiske Siumut.

Kilder 
Dagbladet Arbejderen http://www.arbejderen.dk/artikel/2006-08-29/s-fik-gr-nland-sin-fagbev-gelse

Organisationer fra Grønland
Etableret i 1956
Hotnews

Hotnews er et radioprogram der blev sendt på Radio Holbæk på frekvensen 104,7 MHz fra slutningen af 80’erne til midt 90’erne.
Kendt som et meget spontant og crazy show blandet med en sprød blanding af Soul, Funk, Swing Beat, Hiphop, Trance og Techno.
Programmet havde en fast kerne med tre DJs der hver præsenterede deres bud på de hotteste nyheder i hver deres genre.

Radioprogrammer fra Danmark
DIN 9021

DIN 9021 er en DIN-Standard for en skærmskive.

DIN 9021 bliver erstattet med ISO 7093.

Kilde  
 Skærmskive DIN 9021 
DIN-standarder
DIN 960

DIN 960 er en DIN-Standard for en bolt med metrisk fingevind.

DIN 960 bliver erstattet af ISO 8765.

Kilde  
http://bolte.dk/metrisk-fingevind-din-960 
DIN-standarder
DIN 961

DIN 961 er en DIN-Standard for en sætskrue.

DIN 961 bliver erstattet af ISO 8676.

Kilde  
 sætskrue DIN 961
DIN-standarder
DIN 3570

DIN 3570 er en DIN-standard for en U-Bøjle/U-Bolt.

Kilde  
 U-Bøjle/U-Bolt DIN 3570 
DIN-standarder
DIN 580

DIN 580 er en DIN-Standard for en Øje-bolt

Kilde  
http://bolte.dk/oejebolte-din-580 
DIN-standarder
DIN 186

DIN 186 er en DIN-standard for en hammer-skrue.

Kilde  
http://bolte.dk/hammer-skrue-din-186/ 
DIN-standarder
Gieselaukanalen

Gieselaukanalen er en 2,8 kilometer lang kanal i det nordlige Tyskland, der forbinder den nedre del af Ejderen med Kielerkanalen. Den kan besejles af skibe op til 65 meters længde, 9 meters bredde og en dybgang på 2,70. I dag befærd den hovedsageligt af lystbåde.

Kanalen blev bygget i 1936-37 med en 65 meter lang sluse til at regulere forskellen i vandstand.

Eksterne kilder/henvisninger 

 Gieselaukanal  Thorsten Dökel September 2013, hentet 29.juli 2015

 
Kanaler i Tyskland
Slesvig-Holstens geografi
DIN 980

DIN 980 er en DIN-Standard for en Klemmemøtrik.

DIN 980 bliver erstattet med ISO 7042.

Kilde  
http://bolte.dk/klemmoetrik-din-980/ 
DIN-standarder
DIN 6923

DIN 6923 er en DIN-Standard for en Flangemøtrik.

DIN 6923 bliver erstattet med EN 1661.

Kilde  
http://bolte.dk/flangemoetrikker-din-6923/ 
DIN-standarder
DIN 986

DIN 986 er en DIN-standard for en toplåsemøtrik.

Kilde  
http://bolte.dk/toplaasemoetrik-din-986/ 
DIN-standarder
DIN 439

DIN 439 er en DIN-standard for en kontramøtrik.

DIN 439 bliver erstattet af ISO 4035

Kilde  
http://bolte.dk/kontramoetrikker-din-439/ 
DIN-standarder
DIN 1587

DIN 1587 er en DIN-standard for en topmøtrik.

Kilde   
http://bolte.dk/topmoetrikker-din-1587/ 
DIN-standarder
Osterrade

Osterrade er en by og kommune i det nordlige Tyskland, beliggende i Amt Mitteldithmarschen i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Osterrade er beliggende i den nordøstlige del af Ditmarskens gest og strækker sig ind i moselavningen omkring bækken Gieselau og Ejderen. Ud over Osterrade ligger i kommunen bebyggelserne Christianshütte, Heinkenstruck, Jützbüttel, Redder, Schormoor og Süderrade.

Nabokommuner 
Nabokommuner er (med uret fra nordvest) kommunerne Süderdorf og Wrohm (begge i Kreis Dithmarschen), Hamdorf og Oldenbüttel (begge i Kreis Rendsburg-Eckernförde) samt Offenbüttel, Bunsoh og Immenstedt (alle igen i Kreis Dithmarschen).

Historie 
I kommunen er der en mindesten for døde russiske krigsfanger, der var interneret i  Arbeitslager Süderrade under Første Verdenskrig.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Federico Ibarra

Federico Ibarra (født 25. juli 1946 i Mexico City Mexico) er en mexicansk komponist , pianist, dirigent og anmelder.

Ibarra studerede kompostition på Escuela Nacinal de Musica , og senere privat hos bl.a. Karlheinz Stockhausen.

Han har skrevet 2 symfonier, orkesterværker, operaer, kammermusik, teatermusik, kor, vokalværker og klaverstykker etc. Ibarra er avantgardist i sin kompositionsstil , og har ligeledes dirigeret og ledet forskellige moderne ensembler.

Udvalgte værker 

 Symfoni nr. 1 (1991) - for orkester
 Symfoni nr. 2 "Søvnens antikamre" (1993) - for orkester
 "Leoncio og Lena" (1981) -  opera 
 "Fra Orestes" (1984) - opera

Kilde 

 Om Federico Ibarra på musicweb-international.com 

Komponister fra Mexico
Pianister
Dirigenter
Anmeldere
Manuel Enriquez

Manuel Enriquez (Salazar) (født 17. juni 1926 i Jalisco, død 26. april 1994 i Mexico City, Mexico) var en mexicansk komponist, violinist og lærer.

Enriquez studerede komposition hos bl.a. Stefan Wolpe og Miguel Bernal Jiménez i New York.
Han underviste og var rektor på bl.a. National Conservatory of Music og Music Departmant of the National Institute of Fine Arts i Mexico City.

Han har skrevet 2 symfonier, orkesterværker, kammermusik, klaverstykker, filmmusik og vokalværker etc.

Udvalgte værker 

 Symfoni nr. 1 (1957) - for orkester
 Symfoni nr. 2 (1962) - for orkester

Kilde 
 Om Manuel Henriquez på musicweb-international.com 

Komponister fra Mexico
Violinister
Lærere
Konrad Burdach

Carl Ernst Konrad Burdach (født 29. maj 1859 i Königsberg, død 18. september 1936 i Berlin) var en tysk germanist. Han var sønnesøns søn af Friedrich Burdach.

Burdach blev 1887 ekstraordinær och 1894 ordentlig professor i tysk filologi i Halle. Han kaldtes 1902 af Vilhelm II til medlem af Videnskabsakademiet i Berlin, hvor han desuden virkede som universitetsprofessor. Burdach bearbejdede frem for alt det tyske skriftsprogs, den middelalderlige og nyare tyske litteraturs historie. Burdach var også meget virksom som udgiver, af blandt andre Goethe.

Blandt hans mange arbejder kan nævnes Reinmar der Alte (1880), Vom Mittelalter zur Reformation (I, 
1893), Walther von der Vogelweide (I, 1900), Satzrhythmus der deutschen Prosa (I, 1909), Renaissance, Reformation, Humanismus (1916; 2. oplag 1918), Deutsche Renaissance (1916), Die Entdeckung des Minnesangs und der deutschen Sprache (1918) och Über den Ursprung des mittelalterlichen Minnesangs, Liebesromans und Frauendienstes (samme år).

Kilder 

 

Germanister
Filologer fra Tyskland
Litteraturhistorikere fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Königsberg
Ugglan
Leonardo Velázquez

Leonardo Velázquez (født 6. november 1935 i Oaxaca, Mexico - død 20. juli 2004 i Varadero på Cuba) var en mexicansk komponist og percussionist.

Velázquez studerede komposition som meget ung på National Conservatory of Music i Mexico City. Han studerede samtidig pauker og fik i sin komposition også vejledning af Blas Galindo.

Han har skrevet 2 symfonier, orkesterværker, kammermusik, filmmusik, teatermusik etc.

Udvalgte værker 

 Symfoni nr. 1 "Menestral" (1977) - for strygeorkester 
 Symfoni nr. 2 "Antares" (1982) - for orkester

Kilde 
 Om Leonardo Velázquez på musicweb-international.com 

Komponister fra Mexico
Percussionister
Underarm

Underarmen (lat. antebrachium) omfatter overekstremitetsregionen mellem albuen og håndleddet. Underarmsregionen er homologt med underbensregionen, som omfatter underekstremitetsregionen mellem knæleddet og anklen.

Underarmen består af de to lange rørknogler, albuebenet (ulna) og spolebenet (radius). Knoglerne er sammenbundet med membrana interossea. Musklerne i underarmen inddeles i en flexorloge med fire lag bestående af otte muskler og en ekstensorloge med tre lag bestående af tolv muskler. Disse muskler innerveres af tre nerver fra plexus brachialis, nervus radialis, nervus medianus og nervus ulnaris. Den primære blodforsyning foretages arterielt primært af arteriae interosseae antebrachii, arteria radialis og arteria ulnaris, venøst tømmes blodet ud i vena basilica, vena cephalica og dybe vener, der følger arterierne. Endeligt er underarmen tildækket af hud, hvor den anteriore flade (forfladen) som regel er mindre behåret end den posteriore flade (bagfladen).

Se også 

Bevægeapparatets anatomi